
Здравейте, родителите ми дариха апартамента си на детето на сестра ми, което е непълнолетно и учредиха вещно право на ползване на зет ми. Може ли дарението да се оспорва от сестра ми в такъв случай?


 

Оспорване на дарение с вещно право на ползване
==============================================

 

Здравейте, Андреа Георгиева,


съгласно чл. 227 от Закона за задълженията и договорите дарението може да бъде отменено от дарителя при посочените хипотези. Не виждам основание сестра Ви да претендира оспорване на същото. 


“Дарението може да бъде отменено, когато дареният:  

а) умишлено убие или се опита да убие дарителя, неговия съпруг или негово дете, или е съучастник в такова престъпление, освен ако деянието е извършено при обстоятелства, които изключват наказуемостта;  

б) набеди дарителя в престъпление, наказуемо с лишаване от свобода не по-малко от три години, освен ако набедяването се преследва по тъжба на пострадалия и такава не е подадена, и  

в) отказва да даде на дарителя издръжка, от която той се нуждае.  

Тия разпоредби не се отнасят до обичайните и възнаградителните дарове.  

Искът може да се предяви в едногодишен срок откакто на дарителя са станали известни основанията за отменяване на дарението. До изтичането на този срок искът може да бъде предявен и от наследниците на дарителя, ако той е починал преди това.  

Предварителният отказ от този иск е нищожен.  

Отменението на дарението не засяга правата, които трети лица са придобили върху подарените имоти преди отбелязването на исковата молба, но дареният дължи на дарителя обезщетение за онова, с което се е обогатил.”


Поздрави,  

адв. Николина Митова  

тел. 0898 303092


